rejauldu/bengali-wikipedia huggingface dataset:
বিভব দ্বিগুণিতক () হলো একটি বিশেষ ধরনের তড়িৎ বর্তনী যা ইনপুট বিভবের মাধ্যমে ক্যাপাসিটর চার্জ করে ও বিশেষভাবে তা চালু ও বন্ধ করা হয় যেন আদর্শ ক্ষেত্রে আউটপুট বিভব ইনপুট বিভবের ঠিক দ্বিগুণ হয়।  upright 0.93|left|থাম্ব সহজভাবে বললে এই সার্কিট টি রেক্টিফায়ারের একটি গঠন মাত্র, যা ইনপুট হিসাবে এসি ভোল্টেজ গ্রহণ করে এবং আউটপুটে দ্বিগুণ ডিসি ভোল্টেজ প্রদান করে।  সুইচিং উপাদান হিসাবে সাধারণ ডায়োড ব্যবহার করা হয় এবং সেগুলি ইনপুটের এসি ভোল্টেজ দ্বারা পরিচালিত হয়। এই পদ্ধতিতে ডিসি-টু-ডিসি ভোল্টেজ ডাবলার সুইচিং করা যায় না, বরং সুইচিং নিয়ন্ত্রণের জন্য আলাদা একটি ড্রাইভিং সার্কিট প্রয়োজন হয়।  তথ্যসূত্র  গ্রন্থতালিকা Ahmed, Syed Imran Pipelined ADC Design and Enhancement Techniques, Springer, 2010 .  Campardo, Giovanni; Micheloni, Rino; Novosel, David VLSI-design of Non-volatile Memories, Springer, 2005 .  Kories, Ralf; Schmidt-Walter, Heinz Taschenbuch der Elektrotechnik: Grundlagen und Elektronik, Deutsch Harri GmbH, 2004 . Liou, Juin J.; Ortiz-Conde, Adelmo; García-Sánchez, F. Analysis and Design of MOSFETs, Springer, 1998 .  McComb, Gordon Gordon McComb's gadgeteer's goldmine!, McGraw-Hill Professional, 1990 . Mehra, J; Rechenberg, H The Historical Development of Quantum Theory, Springer, 2001 . Millman, Jacob; Halkias, Christos C. Integrated Electronics, McGraw-Hill Kogakusha, 1972 . Peluso, Vincenzo; Steyaert, Michiel; Sansen, Willy M. C. Design of Low-voltage Low-power CMOS Delta-Sigma A/D Converters, Springer, 1999 .  Wharton, W.; Howorth, D. Principles of Television Reception, Pitman Publishing, 1971 . Yuan, Fei CMOS Circuits for Passive Wireless Microsystems, Springer, 2010 . Zumbahlen, Hank Linear Circuit Design Handbook, Newnes, 2008 .  বিষয়শ্রেণী:তড়িৎ বর্তনী বিষয়শ্রেণী:বৈদ্যুতিক শক্তি রূপান্তর বিষয়শ্রেণী:অ্যানালগ বর্তনী বিষয়শ্রেণী:বৈদ্যুতিন নকশা
সনি এন্টারটেনমেন্ট টেলিভিশন অথবা সংক্ষেপে সেট হল ভারতে হিন্দি ভাষার ভিত্তি করে সাধারণ বিনোদনমূলক টেলিভিশন চ্যানেল। এটি ১৯৯৫ সালের অক্টোবরে তারিখে চালু করা হয়েছিল এবং মাল্টি স্ক্রিন মিডিয়া প্রাঃ মালিকানাধীন (এমএসএম পূর্বের সেট ইন্ডিয়া প্রাইভেট লিমিটেড) যেটি সনি পিকচার ইন্টারটেইন্টমেন্টের একটি পরিপূরক হিসেবে পরিচিত ছিল। নেটওয়ার্কটির জনপ্রিয় অনুষ্ঠানগুলোর মধ্যে রয়েছে সি.আই.ডি. এবং কৌন বনেগা ক্রোড়পতি তুমুল জনপ্রিয় অনুষ্ঠান।  মার্কেটিং প্রতিদ্বন্দ্বিতা সাম্প্রতি সময়ে সেট বাজারে অন্যান্য চ্যানেলের সাথে বিশেষ করে স্টার প্লাস, জি টিভি এবং কালারস এর সাথে শক্ত প্রতিযোগিতার সম্মুখীন হচ্ছে।  গড় হিসাবে প্রাইমটাইম টিভিআর অনুয়ায়ী জি টিভি ও স্টার প্লাস চ্যানেলের দুটি শো ছিল, যখন সনি এন্টারটেনমেন্ট টেলিভিশন ২০১১ সালের সেরা দশটি অ-কথাসাহিত্য অনুষ্ঠানের মধ্যে ৩টি শো ছিল।   বর্তমানে সম্প্রচারিত অনুষ্ঠানমালা   নাটক আমি সই প্রধান মৈকে চালি জঙ্গি তোম দখতে রাহিয়ো পটিয়ালা বেবেস লেডিস স্পেশাল সিজন ২ চন্দ্রগুপ্ত নরেশের ইয়ে ইউ দিনন কি বাট হাই ভিঙ্গনাহার গণেশ  ঐতিহাসিক ভারত কা বির পুত্র – মহারনা প্রতাপ  ক্রাইম/থ্রিলার  আদালত সি.আই.ডি. ক্রাইম প্যাট্রোল দস্তক রিপোটার  আপাতবাস্তব টেলিভিশন অনুষ্ঠান দ‍্য কপিল শর্মা শো  ইন্ডিয়ান আইডল  হরর ভূত আয়া আহত  আসছে   পূর্বে সম্প্ররচারিত অনুষ্ঠানমালা  থাম্ব|100x100পিক্সেল|সনি এন্টারটেইনমেন্ট টেলিভিশনের পুরাতন লোগো  বড় আচ্চে লাগেত হ্যায়  দেশ কি বেটি নন্দিনী  এক নয়ি পেহচান  কেহতে হ্যা দিল জি লে জারা  ম্যয় না ভুলুঙ্গি  এনকাউন্টার  কমেডি সার্কাস কে মহাবলি  বুগি উগি কিডস চ্যাম্পিয়নশিপ  কুছ তো লোগ কহেংগে  রিস্তা ডট কম  তথ্যসূত্র   বহিঃসংযোগ   অফিসিয়াল ওয়েবসাইট  বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:সনি পিকচার্স এন্টারটেইনমেন্ট বিষয়শ্রেণী:সনি এন্টারটেইনমেন্ট টেলিভিশন বিষয়শ্রেণী:১৯৯৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:১৯৯৫-এ মহারাষ্ট্রে প্রতিষ্ঠিত বিষয়শ্রেণী:সনি পিকচার্স নেটওয়ার্ক ইন্ডিয়া
মাই সুখন (মৃত্যু ১৮২৪) ছিলেন মিসলের একজন মাঝাইল শাসক। মাই সুখন তার সামরিক নেতৃত্বের জন্য পাঞ্জাবে জনপ্রিয়তা লাভ করেন। মাই সুখান ছিলেন মাঝা অঞ্চলের একজন শক্তিশালী শিখ শাসক, যিনি পাঞ্জাব জুড়ে তার স্বীকৃতি লাভ করেছিলেন। তিনি ছিলেন পাঞ্জওয়ার গ্রামের ধিলোন জাট শিখ নেতা সর্দার গুলাব সিং ভাঙ্গির বিধবা, যিনি ১৮০০ সালে লাহোর জেলার ভাসিন গ্রামে মারা গিয়েছিলেন। মিসলের শাসকরা ছিলেন ধিল্লন বংশের জাট যারা ১৭৫০ থেকে ১৮০৫ সাল পর্যন্ত শাসন করেছিলেন।  ১৮০৫ সালে, যখন লাহোরের শিখ সম্রাট রঞ্জিত সিং-এর বাহিনী পবিত্র শহর অমৃতসর জয়ের অভিযানে ব্যাস্ত ছিল, তখন মাই সুখান ধিল্লনের নেতৃত্বে শিখ রক্ষকদের দল তাদের একটি উল্লেখযোগ্য সময়ের জন্য আটকে রেখেছিল।"Women in Power 1800-1840"; 1805 Army Leader Mai Sukhan in Punjab (India); URL accessed 29/12/14*"Sikh Women in State Affairs" , URL accessed 29/12/14 দীর্ঘ যুদ্ধের পর রঞ্জিত সিং কর্তৃক আত্মসমর্পণের অনুরোধ করা হলে, মাই সুখান শহরের সমস্ত প্রবেশদ্বার বন্ধ করে দেন এবং শহর রক্ষা করার জন্য প্রস্তুত হন। সম্রাট তার সাহসিকতার পুরস্কারস্বরূপ তাকে পাঁচ বা ছয়টি গ্রাম দিয়ে তাকে স্বীকৃতি দেন।Mai Sukhan; In Your Face Women (includes a portrait); accessed 29/12/14 মাঈ সুখনের সাহাসিকতার গল্প পাঞ্জাবের বিস্তৃত অঞ্চলে লোককথা ও কাহিনীর মাধ্যমে প্রচারিত হয়েছে।  তার ছেলের নাম ছিল গুরদিত সিং ধিলোন। গুরদিত সিং ধিলোনের বয়স যখন মাত্র দশ তখন তার পিতা ও মাই সুখনের স্বামী গুলাব সিং-এর মৃত্যু হয়। ১৮২৪ সালে মাই সুখন মারা যান।  তথ্যসূত্র  বিষয়শ্রেণী:ভারতীয় রাজকীয় নারী বিষয়শ্রেণী:ভারতের সামরিক ইতিহাস বিষয়শ্রেণী:পাঞ্জাবি ব্যক্তি বিষয়শ্রেণী:শিখদের ইতিহাস বিষয়শ্রেণী:১৮শ শতাব্দীতে জন্ম বিষয়শ্রেণী:১৮২৪-এ মৃত্যু বিষয়শ্রেণী:১৮শ শতাব্দীর ভারতীয় নারী বিষয়শ্রেণী:১৮শ শতাব্দীর ভারতীয় ব্যক্তি বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি
ক্ষিদিরপুর (বেথুয়াডহরি) ভারতের পশ্চিমবঙ্গ রাজ্যের নদীয়া জেলার।   জনসংখ্যার উপাত্ত  ভারতের ২০০১ সালের আদমশুমারি অনুসারে ক্ষিদিরপুর (নদীয়া) শহরের জনসংখ্যা হল ৯০৬৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ক্ষিদিরপুর (নদীয়া) এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:নদিয়া জেলার শহর ও নগর
অ্যান্ড্রয়েড গো, (, অ্যান্ড্রয়েড গো সংস্করণ নামেও পরিচিত), লো-এন্ড স্মার্টফোনের জন্য উপযোগী করে নির্মিত একটি স্টক অ্যান্ড্রয়েড ডিস্ট্রিবিউশন। ডিস্ট্রিবিউশনটি প্রথম অ্যান্ড্রয়েড ওরিওর জন্য প্রকাশিত হয়। মোবাইল ডাটা ব্যবহার কমানোর প্ল্যাটফর্ম অপটিমাইজেশন এবং হালকা প্লে স্যুটের বিশেষ সংস্করণ এ ডিস্ট্রিবিউশনের বিশেষ বৈশিষ্ট্য। কম মেমরি খরচের জন্যও ডিস্ট্রিবিউশনটির গুগল প্লে সেবায় কিছু পরিবর্তন আনা হয়েছে। গুগল প্লে স্টোরও এর ব্যবহারকারীদের তূলনামূলক হালকা অ্যাপলিকেশনসমূহ ব্যবহারে প্ররোচিত করে।  অপারেটিং সিস্টেমটির ইন্টারফেসও মূলধারার অ্যান্ড্রয়েড থেকে আলাদা, যেখানে কুইক-সেটিংস প্যানেল ব্যাটারি, মোবাইল ডাটা সীমাবদ্ধতা এবং পর্যাপ্ত স্টোরেজ নিয়ে বিভিন্ন ধরনৈর তথ্য প্রদর্শন করে, আর রিসেন্ট মেনুও চারটি অ্যাপের বেশি না রাখার মত করে ডিজাইন করা হয়েছে।   সংস্করণসমূহ   অ্যান্ড্রয়েড গো স্মার্টফোন প্রস্তুতকারকদের কাছে অ্যান্ড্রয়েড ৮.১ এর জন্য এবং পরে অ্যান্ড্রয়েড পাইের জন্য উপলব্ধ করা হয়েছে।   কোড নাম  সংস্করণ প্রকাশনা  ওরিও (গো সংস্করণ)    পাই (গো সংস্করণ)    ১০ (গো সংস্করণ)       আরও পড়ুন   অ্যান্ড্রয়েড ওয়ান, প্রাথমিক স্তরের যন্ত্রসমূহের জন্য বানানো আরেকটি একই ধরনের সিস্টেম সফটওয়্যার  কাইওএস, আধুনিক নকিয়া ফিচার ফোনসমূহের জন্য ডিজাইনকৃত একই ধরনের সিস্টেম সফটওয়্যার   তথ্যসূত্র    বহিঃসংযোগ     বিষয়শ্রেণী:অ্যান্ড্রয়েড (অপারেটিং সিস্টেম) বিষয়শ্রেণী:স্মার্টফোন বিষয়শ্রেণী:ট্যাবলেট কম্পিউটার বিষয়শ্রেণী:এআরএম অপারেটিং সিস্টেম
ইন্দাস (বিধানসভা কেন্দ্র) ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।   এলাকা  ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৭ নং ইন্দাস বিধানসভা (এসসি) কেন্দ্রটি ইন্দাস সমষ্টি উন্নয়ন ব্লক এবং বলসি-১, বলসি-২, বিউর-বেতুর, জামকুড়ি এবং কুশদ্বীপ গ্রাম পঞ্চায়েত গুলি পাত্রসায়র সমষ্টি উন্নয়ন ব্লক এবং লাউগ্রাম এবং মদনমোহনপুর গ্রাম পঞ্চায়েত গুলি কোতুলপুর সমষ্টি উন্নয়ন ব্লক গুলির অন্তর্গত।  ইন্দাস বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত।    বিধানসভার বিধায়ক   নির্বাচনেরবছরকেন্দ্রবিধায়করাজনৈতিক দল  ১৯৫৭পাত্রসায়রগুরুপদ খাঁভারতীয় জাতীয় কংগ্রেসভবতারন চক্রবর্তী  ভারতীয় জাতীয় কংগ্রেস১৯৬২গুরুপদ খাঁভারতীয় জাতীয় কংগ্রেস১৯৬৭ইন্দাসপি.সি.মাল বাংলা কংগ্রেস১৯৬৯অবনী কুমার সাহাবাংলা কংগ্রেস১৯৭১বদন বোড়াভারতের কমিউনিস্ট পার্টি (মার্ক্সবাদী)১৯৭২সনাতন সাঁতরা  ভারতীয় জাতীয় কংগ্রেস১৯৭৭বদন বোড়াভারতের কমিউনিস্ট পার্টি (মার্ক্সবাদী)১৯৮২বদন বোড়াভারতের কমিউনিস্ট পার্টি (মার্ক্সবাদী)১৯৮৭বদন বোড়া ভারতের কমিউনিস্ট পার্টি (মার্ক্সবাদী)১৯৯১ নন্দ দুলাল মাঝি ভারতের কমিউনিস্ট পার্টি (মার্ক্সবাদী)১৯৯৬ নন্দ দুলাল মাঝি ভারতের কমিউনিস্ট পার্টি (মার্ক্সবাদী)২০০১ নন্দ দুলাল মাঝি ভারতের কমিউনিস্ট পার্টি (মার্ক্সবাদী)২০০৬ মহাদেব পাত্রভারতের কমিউনিস্ট পার্টি (মার্ক্সবাদী)২০১১গুরুপদ মেটেসর্বভারতীয় তৃণমূল কংগ্রেস   নির্বাচনী ফলাফল   ২০১১    ১৯৭৭-২০০৬  ২০০৬ সালের বিধানসভা নির্বাচনে, সিপিআই (এম) এর মহাদেব পাত্র ইন্দাস কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বাসুদেব দিগারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নন্দ দুলাল মাঝি ২০০১ সালে তৃণমূল কংগ্রেসের পূর্ণিমা লোহারকে পরাজিত করেন, ১৯৯৬ সালে কংগ্রেসের নব কুমার রজক  এবং ১৯৯১ সালে কংগ্রেসের সনাতন সাঁতরাকে পরাজিত করেন। সিপিআই (এম) এর বদন বোড়া ১৯৮৭ সালে কংগ্রেসের পিরু চন্দ্র পন্ডিতকে পরাজিত করেন, ১৯৮২ সালে কংগ্রেসের গৌরচন্দ্র লোহারকে এবং ১৯৭৭ সালে জনতা পার্টির নবদুর্গা কে পরাজিত করেন।   ১৯৬৭-১৯৭২  ১৯৭২ সালে কংগ্রেসের সনাতন সাঁতরা জয়ী হন। সিপিআই (এম) এর বদন বোড়া ১৯৭১ সালে জয়ী হন। বাংলা কংগ্রেসের অবনী কুমার সাহা ১৯৬৯ সালে জয়ী হন। ১৯৬৭ সালে বাংলা কংগ্রেসের পি.সি.মাল জয়ী হন। এর আগে ইন্দাস কেন্দে আসন বিদ্যমান ছিল না কিন্তু সেখানে পাত্রসায়র নামে একটি আসন বিদ্যমান ছিল।   ১৯৫৭-১৯৬২পাত্রসায়র  কংগ্রেসের গুরুপদ খাঁ ১৯৬২ সালে জয়ী হন। কংগ্রেসের গুরুপদ খাঁ এবং ভবতারন চক্রবর্তী উভয়ই ১৯৫৭ সালে পাত্রসায়র যৌথ কেন্দ্র থেকে জয়ী হন।   তথ্যসূত্র   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বাঁকুড়া জেলার রাজনীতি
গোর্খালি ছিল ভারতের বারাণসীতে প্রকাশিত একটি নেপালি ভাষার সাপ্তাহিক সংবাদপত্র। এটি ১৯১৯ সালে প্রকাশনা শুরু করে। পত্রিকাটির সম্পাদক ছিলেন দেবী প্রসাদ সাপকোটা।  গোর্খালি নেপালের রানা শাসনের সমালোচনা করেছিলেন, যুক্তি দিয়েছিলেন যে তাদের শাসন দেশে ব্যাপক দারিদ্র্যের জন্য এবং গোর্খাদের মধ্যে দেশত্যাগের কারণ ছিল। প্রকাশনাটি ভারতীয় জাতীয়তাবাদী আন্দোলন, অসহযোগ আন্দোলন এবং সত্যাগ্রহকেও সমর্থন জানিয়েছিল।  প্রকাশনার সাথে যুক্ত ব্যক্তিদের মধ্যে ছিলেন নান সিং গুরুং, লক্ষ্মী প্রসাদ সাপকোটা, ধরণীধর কৈরালা, দীনানাথ শর্মা এবং পন্ডিত কৃষ্ণ প্রসাদ।  কাগজটি ১৯২২ সালে ব্রিটিশ ঔপনিবেশিক কর্তৃপক্ষ দ্বারা নিষিদ্ধ করা হয়েছিল। Mojumdar, Kanchanmoy. Nepal and the Indian Nationalist Movement. Calcutta: Firma K. L. Mukhopadhyay, 1975. p. 25-27. ।   তথ্যসূত্র   বিষয়শ্রেণী:ভারতের বিলুপ্ত সংবাদপত্র বিষয়শ্রেণী:ভারতে বিবাচন বিষয়শ্রেণী:১৯১৯-এ প্রতিষ্ঠিত সংবাদপত্র বিষয়শ্রেণী:১৯১৯-এ ভারতে প্রতিষ্ঠিত বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:বারাণসীর সংবাদপত্র বিষয়শ্রেণী:১৯২২-এ ভারতে বিলুপ্ত বিষয়শ্রেণী:১৯২২-এ বিলুপ্ত প্রকাশনা বিষয়শ্রেণী:নেপালি ভাষার সংবাদপত্র
চারুশীলা দেবী (১৮৮৩ - ?) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।  জন্ম ও পরিবার চারুশীলা দেবী ১৮৮৩ সালে মেদিনীপুরে জন্মগ্রহণ করেন। তার পিতার নাম রাখালচন্দ্র অধিকারী ও মাতার নাম কুমুদিনী দেবী। বারো বছর বয়সে তার বিয়ে হয়েছিল মেদিনীপুরে বিরেন্দ্রকুমার গোস্বামীর সঙ্গে।  রাজনৈতিক জীবন  ১৯২১ সালে তিনি নারী-সমিতি গঠন করেন। ১৯৩০ সালে আইন অমান্য আন্দোলনে যোগ দেন। সে বছর ছয় মাসের জন্য জেলে যান। বিপ্লবীদের সাহায্য করার জন্য তার বাড়ি তিন মাসের জন্য বাজেয়াপ্ত হয়। ১৯৩১ সালে রাজবন্দী হিসাবে জেলে যান। ১৯৩২ সালে আইন অমান্য আন্দোলনে যোগ দেন। এর ফলে দেড় বছরের জেল হয়।  তিনি হিজলি বন্দি নিবাসে কিছুদিন বন্দী ছিলেন। ১৯৩৩ সালে মেদিনীপুরের ম্যাজিস্ট্রেট বার্জ নিহত হলে তিনি আট বছরের জন্য মেদিনীপুর থেকে বহিষ্কৃত হন। তিনি পুরী চলে যান। ১৯৩৮ সালে তিনি কলকাতায় এসে কর্পোরেশন বিদ্যালয়ে শিক্ষিকার হিসেবে কাজ শুরু করেন।  তথ্যসূত্র   বিষয়শ্রেণী:১৮৮৩-এ জন্ম বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:রাজনীতিতে ভারতীয় নারী  বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:মেদিনীপুরের বিপ্লবী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী
ইউনাইটেড বেঙ্গল লিবারেশন ফ্রন্ট ভারতের ত্রিপুরার একটি সশস্ত্র সংগঠন ছিল। এটি ত্রিপুরী জঙ্গি এবং অন্যান্য উপজাতি গোষ্ঠীগুলির বিরুদ্ধে বাংলাদেশ থেকে আসা বাঙ্গালী হিন্দুদের সুরক্ষার চেষ্টা করেছিল । ১৯৯৫ সালে ন্যাশনাল লিবারেশন ফ্রন্ট অব ত্রিপুরা (এনএলএফটি) এবং অল ত্রিপুরা টাইগার ফোর্স (এটিটিএফ)এর পাশাপাশি এটি প্রথম হাজির হয়। এর কমান্ডার এবং ক্যাডারদের বিষয়ে কোনও আনুষ্ঠানিক তথ্য নেই। ইউবিএলএফ বোমা বিস্ফোরণ, খুন এবং জিম্মি সংঘাতে জড়িত থাকার অভিযোগ করা হয় । এর সংঘাত ছিল আদিবাসী উপজাতি এবং আশেপাশের অন্যান্য স্থানীয় উপজাতির বিরুদ্ধে। ত্রিপুরার বাসিন্দা বাঙালি হিন্দুদের ধ্বংসের লক্ষ্য নিয়ে এটিটিএফ গঠনের পরেই ইউবিএলএফ অস্তিত্ব লাভ করেছিল। এটিটিএফ বাংলাদেশে জাতিগত নির্মূলের পরে ভারতে আগত বাঙালি হিন্দুদের বিরুদ্ধে একাধিক আক্রমণ চালিয়েছিল। এটিটিএফকে বাংলাভাষী মানুষের উপর কমপক্ষে ২০ টি হামলা করেছিল। ইউবিএলএফ গঠন ছিল বাঙালি হিন্দুদের হত্যার বিরুদ্ধে প্রত্যক্ষ প্রতিক্রিয়া। পরে ইউবিএলএফকে সরকার নিষিদ্ধ করেছিল।  তবে ইউবিএলএফের উপর নিষেধাজ্ঞা নিছক প্রতীকী, কারণ ভারত সরকার আদিবাসী জঙ্গি বিদ্রোহের আনুষ্ঠানিক পরাজয়ের ঘোষণা দেওয়ার পরে এটি ভেঙে দেওয়া হয়েছিল। বাঙালি শাসন ও আধিপত্য স্থায়ীভাবে প্রতিষ্ঠা হওয়ায় ইউবিএলএফ অস্তিত্ব রাখার আর কোনও কারণ খুঁজে পায়নি।    তথ্যসূত্র   বিষয়শ্রেণী:ত্রিপুরা বিষয়শ্রেণী:বাঙালি হিন্দু বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন
সুতপা চক্রবর্তী একজন বাঙালি কবি। বাংলা ভাষায় সাহিত্যচর্চার জন্য তিনি আসামের প্রথম ব্যক্তি, যিনি যুব পুরস্কার পেয়েছেন।  তিনি আসাম বিশ্ববিদ্যালয় অধীনে বাংলায় স্নাতকোত্তর ডিগ্রি অর্জন করেছেন, এবং তাঁকে ২০২২ খ্রিস্টাব্দে ডক্টরেট উপাধি প্রদান করা হয়।  সাহিত্য অকাদেমি ২০২৪ সালে সুতপা চক্রবর্তীকে যুব পুরস্কারে সম্মানিত করে।   শিক্ষাজীবন  সুতপা চক্রবর্তী অসম বিশ্ববিদ্যালয়ের অধীনে করিমগঞ্জ কলেজ থেকে বাংলায় তাঁর স্নাতক বিষয়ক পঠন-পাঠন সম্পন্ন করেন কলাবিদ্যায় স্নাতক ডিগ্রি অর্জন করেন, কলেজ জীবন থেকেই কবিতার প্রতি টান অনুভব করেছিলেন; পরবর্তীতে, তিনি অসম বিশ্ববিদ্যালয় থেকে স্নাতকোত্তর অর্জন করেন। এরপর গবেষণার কাজ শুরু করেন, তিনি ২০২২ খ্রিস্টাব্দে তাঁর ডক্টরেট উপাধি লাভ করেন।   সৃষ্টিকর্ম  সুতপা চক্রবর্তী মূলত এক কবি। কলেজে পঠনপাঠনের সময় থেকেই তিনি কবিতার প্রতি আগ্রহ অনুভব করেন। তাঁর প্রকাশিত মৌলিক কাব্যগ্রন্থগুলি হল ভ্রমরযান, মায়াবিদ্যা ও দেরাজে হলুদ ফুল, গতজন্ম। মায়াবিদ্যা হল ১০০টি চতুর্দশপদীর সংকলন। দেরাজে হলুদ ফুল, গতজন্ম ২০২২ খ্রিস্টাব্দে কলকাতা-ভিত্তিক অ্যাডাম পাবলিকেশন দ্বারা প্রকাশিত হয়েছিল; বেশিরভাগ কবিতা কোভিড-১৯ মহামারি চলাকালীন লেখা হয়েছিল।  তথ্যসূত্র  বিষয়শ্রেণী:বাঙালি লেখক বিষয়শ্রেণী:ভারতীয় সাহিত্যিক বিষয়শ্রেণী:বাঙালি কবি বিষয়শ্রেণী:২১শ শতাব্দীর বাঙালি কবি বিষয়শ্রেণী:বাংলা ভাষার কবি
নীলাঞ্জনা দত্ত হলেন একজন ভারতীয় বংশোদ্ভূত ব্রিটিশ গণিতবিদ। তাঁর বিষয় হচ্ছে কোয়ান্টাম তথ্য তত্ত্ব৷ কেম্ব্রিজ বিশ্ববিদ্যালয়ের "প্রায়োগিক গণিত এবং তাত্ত্বিক পদার্থবিজ্ঞান" বিভাগে তিনি এই বিষয়টিতে রিডার হিসাবে নিযুক্ত। এছাড়া তিনি পেম্ব্রক মহাবিদ্যালয়েরও একজন সভ্য।http://www.qi.damtp.cam.ac.uk/person/nd255?page=2  জন্ম তাঁর জন্ম হয়েছিল ভারত-এর পশ্চিমবঙ্গ রাজ্যে। কলকাতার যাদবপুর বিশ্ববিদ্যালয় থেকে তিনি স্নাতক ডিগ্রী লাভ করেন। তারপর সাহা নিউক্লিয়ার পদার্থবিজ্ঞান  প্রতিষ্ঠান থেকে বিজ্ঞানে স্নাতকোত্তর অর্জন করেন। ১৯৯৫ সালে তিনি জুরিখ, ইটিএইচ্ছর থেকে ডক্টরেট ডিগ্রী লাভ করেন। জুর্গ ফ্রহলিখ এবং রুডল্ফ মর্ফের অধীনে তিনি সেই গবেষণাকার্য সম্পন্ন করেন। তাঁর গবেষণার বিষয় ছিল কোয়ান্টাম পারিসাংখ্যিক বলবিদ্যা এবং কোয়ান্টাম হল প্রভাব।  কর্মজীবন তাঁর কয়েকটি কর্মস্থল হচ্ছে –  সেন্টার ন্যাশনাল দি লা রিসার্চ সায়েন্টিফিক,  ডাবলিন উচ্চতর শিক্ষার প্রতিষ্ঠান,  ষ্ট্রেথক্লাইড বিশ্ববিদ্যালয়,   ইকোলো পলিটেকনিক ফেডেরেল ডে লোসেন। ২০০১ সালে তিনি কেম্ব্রিজ বিশ্ববিদ্যালয়ে গণিত বিভাগের একজন স্বীকৃত অধ্যাপক হন৷ তাছাড়া, নীলাঞ্জনা গুপ্তা পেম্ব্রোক মহাবিদ্যালয়েরও একজন সভ্য৷  কেম্ব্রিজে আসার পর, নীলাঞ্জনা দত্ত কোয়ান্টাম তথ্য তত্ত্বর গবেষণায় মনোনিবেশ করেন। এই ক্ষেত্রের কোয়ান্টাম অবস্থা বদলিকরণ, ওয়ান-শট কোয়ান্টাম তথ্য তত্ত্ব , ''কোয়ান্টাম তথ্য তত্ত্বে স্মৃতির প্রভাব'-এ'র  মতো বিষয়ে তিনি ব্যাখ্যা প্রদান করেন। আর্টার একের্ট, জুর্গ ফ্রহলিখ, আলেক্সজেন্ডার হলেভো, রিচার্ড জোজসা, মেরি বেথ রুছমসকাই, আন্ড্রেস উইন্টার ইত্যাদি গবেষক-অধ্যাপক তাঁকে এইসমূহ গবেষণায় সহায়তা করেন।  তথ্যসূত্র  বিষয়শ্রেণী:ব্রিটিশ মহিলা গণিতবিদ বিষয়শ্রেণী:ভারতীয় নারী গণিতবিদ বিষয়শ্রেণী:২১শ শতাব্দীর ব্রিটিশ গণিতবিদ বিষয়শ্রেণী:২১শ শতাব্দীর ভারতীয় গণিতবিদ বিষয়শ্রেণী:ব্রিটিশ নারী গণিতবিদ বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের নারী বিজ্ঞানী
শহীদ স্থল মেট্রো স্টেশন (নিউ বাস আড্ডা মেট্রো স্টেশন নামেও পরিচিত) দিল্লি মেট্রোর রেড লাইনের টার্মিনাল মেট্রো স্টেশন। এটি উত্তর প্রদেশের গাজিয়াবাদে অবস্থিত। নিউ বাসস্ট্যান্ড মেট্রো স্টেশনটি মূল বাস স্ট্যান্ডের (পুরাণ বাস আড্ডা) তুলনায় এনএইচ ৫৮ এর নিকটতম মেট্রো স্টেশন, যারা যাত্রীদের জন্য মিরাঠ থেকে নয়াদিল্লিতে যাতায়াত সহজ করে তোলে।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা ডান দিকে খুলবে  পূর্বদিকগামী প্রান্তিক স্টেশনপশ্চিমদিকগামী → গন্তব্য স্টেশন ←রীঠালাপরবর্তী স্টেশন হিণ্ডন নদীপার্শ্ব প্ল্যাটফর্ম নং- ১, বাম দিকে দরজা খোলা হবে  এল২  তথ্যসূত্র  বিষয়শ্রেণী:দিল্লি মেট্রো স্টেশন বিষয়শ্রেণী:গাজিয়াবাদ জেলার রেলওয়ে স্টেশন, ভারত
মুহাম্মদাবাদ ইসলামিয়া আলিম মাদ্রাসা হলো ঢাকা মহানগরীর একটি আলিয়া মাদ্রাসা। এটি বাংলাদেশের ঢাকা জেলার মিরপুরের মধ্য পাইকপাড়ায় অবস্থিত। এটি ১৯৮৩ সালে প্রতিষ্ঠিত হয়েছিল। এতে অনাবাসী শিক্ষার্থীদের জন্য ছাত্রাবাসের সুবিধা এবং দরিদ্র শিক্ষার্থীদের জন্য বিভিন্ন ধরনের পরিষেবা রয়েছে। এই ইনস্টিটিউট প্রতি বছর বিভিন্ন ধরনের সাংস্কৃতিক অনুষ্ঠানের ব্যবস্থা করে থাকে। এই মাদ্রাসার অধ্যক্ষ সাইফুল ইসলাম রফিক পরপর তিনবার ঢাকা শহরের "সেরা অধ্যক্ষ" হিসেেব  ভূষিত হয়েছেন।   আরও দেখুন   বাংলাদেশ মাদ্রাসা শিক্ষা বোর্ড   তথ্যসূত্র   বিষয়শ্রেণী:ঢাকা জেলার আলিয়া মাদ্রাসা বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:ঢাকা জেলার মহাবিদ্যালয় বিষয়শ্রেণী:বাংলাদেশের আলিয়া মাদ্রাসা
মার্ফি লোগো সু’য়া (জন্ম: ৭ নভেম্বর, ১৯৬৬) সাবেক নিউজিল্যান্ডীয় ক্রিকেটার। মার্ফি সু’য়া নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেছেন। বর্তমানে তিনি সামোয়া জাতীয় ক্রিকেট দলের কোচের দায়িত্ব পালন করছেন।   খেলোয়াড়ী জীবন  এডেন রসকিল দলের পক্ষে খেলার পূর্বে তিনি নর্দার্ন ডিস্ট্রিক্টস এলাকায় অনেকগুলো বয়সভিত্তিক খেলায় যোগ দেন। ১৯৯০ থেকে ১৯৯৬ মৌসুমে অকল্যান্ড ক্রিকেট অ্যাসোসিয়েশনের পক্ষে ক্রিকেট খেলায় অংশগ্রহণ করেন। ঐ সময়েই তিনি জাতীয় দলের পক্ষে আন্তর্জাতিক ক্রিকেটে অংশ নেন। ১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি।  ২০০১ সাল থেকে ভোদাফোন প্রতিষ্ঠানে বিভিন্ন পদে নিয়োজিত ছিলেন। এছাড়াও তিনি প্রতিষ্ঠানের ব্যবসায়িক প্রচারণায় ম্যানেজার ছিলেন।  বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:সামোয়ান ক্রিকেটার বিষয়শ্রেণী:নর্থ আইল্যান্ডের ক্রিকেটার বিষয়শ্রেণী:হোয়াঙ্গানুইয়ের ক্রীড়াবিদ
মিউজিশিয়ান জিওফ কলিনসন এবং মাইকেল বার্টনসেলোর মস্তিষ্ক প্রসূত, মেলবোর্ন ইন্টারন্যাশনাল ফেস্টিভ্যাল অব ব্রাস ২০০৩ সালে শুরু হয়েছিল। এটি অস্ট্রেলীয় এবং আন্তর্জাতিক ছাত্র, পেশাদার, অপেশাদার এবং ব্রাস শিক্ষাবিদদের একত্রিত করে। জিওফ এবং মাইকেল সারা বিশ্ব থেকে পেশাদারদের আকৃষ্ট করতে এবং অস্ট্রেলিয়া থেকে নির্বাচিত শিল্পীদের সাথে মূল অনুষ্ঠানটি করতে সক্ষম হন।   বহিঃসংযোগ   বিষয়শ্রেণী:মেলবোর্নে শিল্পকলা প্রদর্শন বিষয়শ্রেণী:২০০৩-এ প্রতিষ্ঠিত সঙ্গীত উৎসব বিষয়শ্রেণী:মেলবোর্নের সঙ্গীত উৎসব
ফ্রান্সিস অ্যান্থনি ওয়ার্ড (; জন্ম: ২৩ ফেব্রুয়ারি, ১৯০৬ - মৃত্যু: ২৫ মার্চ, ১৯৭৪) নিউ সাউথ ওয়েলসের সিডনিতে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৬ থেকে ১৯৩৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ফ্রাঙ্ক ওয়ার্ড।   প্রথম-শ্রেণীর ক্রিকেট  খেলোয়াড়ী জীবনের শুরুতে সিডনিভিত্তিক সেন্ট জর্জ ক্লাবের পক্ষে খেলে ব্রাডম্যানের ন্যায় তিনিও অগ্রসর হয়েছিলেন। এরপর অ্যাডিলেডে চলে যান। শেফিল্ড শিল্ডের ২৮ খেলায় সাউথ অস্ট্রেলিয়ার পক্ষে খেলে ১২০ উইকেট পান। রাজ্য দলটিতে সবগুলো খেলায় অংশ নিয়ে ১৮৭ উইকেট দখল করেছিলেন।   টেস্ট ক্রিকেট  সমগ্র খেলোয়াড়ী জীবনে চারটি টেস্টে অংশগ্রহণের সুযোগ ঘটেছে ফ্রাঙ্ক ওয়ার্ডের। সবগুলো টেস্টেই অস্ট্রেলিয়ার প্রতিপক্ষ ছিল ইংল্যান্ড দল। ১৯৩৬ সালের অ্যাশেজ সিরিজে তিনটি ও ১৯৩৮ সালে ইংল্যান্ড সফরে একটি টেস্টে অংশ নেন।  ৪ ডিসেম্বর, ১৯৩৬ তারিখে ইংল্যান্ডের বিপক্ষে সতীর্থ জ্যাক ব্যাডকক, মরিস সাইভার্স ও রে রবিনসনের সাথে একযোগে টেস্ট অভিষেক ঘটে তার। ব্রিসবেনে অনুষ্ঠিত অ্যাশেজ সিরিজের প্রথম টেস্টের দ্বিতীয় ইনিংসে ছয় উইকেট দখল করেছিলেন তিনি। ফ্রাঙ্ক ওয়ার্ড তার অভিষেক টেস্টকে স্মরণীয় করে রাখেন। ব্রিসবেন টেস্টের দ্বিতীয় ইনিংসে ৪৬ ওভার বোলিং করে সফরকারী ইংরেজ দলের বিপক্ষে ৬/১০২ লাভ করেন। এরপর মেলবোর্নের তৃতীয় টেস্টে ব্যাট হাতে বেশ ভালো করেন। নাইট ওয়াচম্যান হিসেবে খেলেন। ফলশ্রুতিতে ডোনাল্ড ব্রাডম্যান ও জ্যাক ফিঙ্গলটন জুটি ৩৪৬ রান তুলে। এভাবেই অস্ট্রেলিয়া দল দুই খেলায় পিছিয়ে থেকেও পরবর্তীতে ৩-২ ব্যবধানে সিরিজ জয়ে সক্ষমতা দেখায়।  ১৯৩৮ সালের ইংল্যান্ড সফরে ১৯.২৭ গড়ে ৯২ উইকেট পান। বিল ও’রিলি’র বদান্যতায় নটিংহামে সিরিজের প্রথম টেস্টে খেলার সুযোগ পান। এডি পেন্টারের দ্বি-শতক, চার্লি বার্নেট, ডেনিস কম্পটন ও লেন হাটনের শতকের কল্যাণে স্বাগতিক দল ৬৫৮/৮ তুলে ইনিংস ঘোষণা করে। এ ইনিংসে তিনি কোন উইকেট লাভে সমর্থতা দেখাতে পারেননি।   মূল্যায়ন  ফ্রাঙ্ক ওয়ার্ড পরিচ্ছন্নমানের লেগ স্পিনার ছিলেন। তবে, দূর্ভাগ্যবশতঃ একই সময়ে অস্ট্রেলিয়ায় তার সেরা প্রতিপক্ষরূপে ক্ল্যারি গ্রিমেট ও বিল ও’রিলি’র ধ্রুপদী ছন্দের সাথে তাল মিলাতে পারেননি। বার্ট ওল্ডফিল্ড তার সম্পর্কে মন্তব্য করেন যে, অপ্রতিদ্বন্দ্বী বোলার হিসেবে তিনি বলকে সেরা দক্ষতা প্রদর্শনের মাধ্যমে শূন্যে ফেলতেন। ফলশ্রুতিতে তার টেস্টে অংশগ্রহণ বেশ সীমিত পর্যায়ের ছিল।  ২৫ মার্চ, ১৯৭৪ তারিখে ৬৮ বছর বয়সে নিউ সাউথ ওয়েলসের ব্রুকলিনে ফ্রাঙ্ক ওয়ার্ডের দেহাবসান ঘটে।   তথ্যসূত্র    আরও দেখুন   জো ট্রাভার্স  বার্ট আইরনমঙ্গার  অস্ট্রেলীয় টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা   বহিঃসংযোগ       বিষয়শ্রেণী:১৯০৬-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার